Мотиви към проект за изменение и допълнение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас
I. Причини, които налагат приемане на изменение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас:
Причината, която налага промяната в Правилника, е продължаването на усложняващата се обстановка с разпространението на COVID 19 и вероятността общински съветник, който е поставен под задължителна изолация или карантина, поради COVID – 19, да няма обективна възможност да взема участие в присъствените заседания на комисиите и на общинския съвет, което би ограничило тяхното абсолютно право на изразяване на мнение и вот. 

II. Цели, които се поставят с предложените изменения и допълнения: 
Целта на предлаганата промяна е при присъствени заседания на комисиите и на общинския съвет, да се даде възможност за дистанционно участие по електронен път на общински съветници, поставени под задължителна изолация или карантина, поради COVID-19, с акт на орган по чл. 61 от Закона за здравето. 

III. Финансови и други средства, необходими за прилагане на новият правилник: 
За прилагането на изменението и допълнението на Правилника, не са необходими допълнителни финансови средства. 

IV. Очаквани резултати от прилагането: 
По този начин ще се подсигури участието на карантинирани общински съветници в заседанията на общинския съвет и неговите комисии. 

V. Анализ на съответствие с правото на Европейския съюз: 
Предложеното изменение и допълнение на Правилника е в съответствие с европейското законодателство.
